stanford-oval/wikipedia huggingface dataset:
2015
Tapahtumia > Heinäkuu

1. heinäkuuta – Euroopan unionin puheenjohtajuus siirtyy Latvialta Luxemburgille.
1. heinäkuuta – Kehärata valmistui välille Vantaankoski–Tikkurila.
1. heinäkuuta – Suomen ajoneuvojen romutuspalkkio otettiin kokeiluluonteisesti käyttöön puolen vuoden ajaksi. Palkkio maksettiin yli 10 vuoden ikäisestä autosta, jos sen vaihtoi uuteen vähäpäästöiseen autoon.
4. heinäkuuta – Yksi henkilö kuoli ja 17 loukkaantui henkilöauton ja linja-auton törmäyksessä valtatie 2:lla Karkkilassa. Henkilöauto ajautui tuntemattomasta syystä vastaantulevien kaistalle ja törmäsi suoraan päin linja-autoa, joka kaatui törmäyksen seurauksena valtatien pientareelle. Surmansa saanut oli yksin henkilöautossa ollut kuljettaja ja loukkaantuneet linja-autossa matkustaneita eläkeläisiä. Onnettomuuspaikka oli noin neljä kilometriä Karkkilan keskustasta Porin suuntaan.
10. heinäkuuta – 9. elokuuta – Asuntomessut Vantaalla.
12. heinäkuuta – 18. heinäkuuta – Kansainvälinen voimistelutapahtuma Gymnaestrada Helsingissä.
14. heinäkuuta – New Horizons -luotain ohitti Pluton. Sen keräämät havainnot muuttivat suuresti käsityksiä Plutosta. Esimerkiksi sen geologinen aktiivisuus, vuoristot ja kraatterien vähäisyys hämmästyttivät tiedemaailmaa. Kaiken tallennetun datan (8 gigatavua) saapuminen maahan kestää 16 kuukautta.
14. heinäkuuta – Iran ja kuusi muuta 20 kuukautta kestäneissä neuvotteluissa mukana ollutta maata pääsivät sopimukseen maan ydinohjelmasta, mikä mahdollistaa talouspakotteiden purkamisen. Presidentti Barack Obama ilmoitti estävänsä Kongressin mahdolliset pyrkimykset vesittää sopimus. Iran saa oikeuden tuottaa rajoittamattomasti ydinpolttoainetta 15 vuoden siirtymäajan jälkeen, vaikka alkuvaiheessa maa joutuu luopumaan suurimmasta osasta ydinmateriaalistaan ja purkamaan 2/3 tuotantokapasiteetistaan. Israelin pääministeri Benjamin Netanjahu arvosteli sopimusta ankarasti.
20. heinäkuuta – ISIS teki Turkin Suruçissa pommi-iskun, jossa kuoli kolmekymmentä. Turkki aloitti terrorismin vastaisen operaation, jossa pidätettiin yli 600.  24. päivä Turkki aloitti ilmaiskut ISISin kohteisiin Syyriassa lähellä Turkin rajaa sekä kurdien PKK:n asemiin Irakissa, vaikka PKK taistelee ISISiä vastaan. Turkki kutsui koolle myös Naton 4. artiklan mukaisen konsultaation jäsenmaiden kesken ja antoi Yhdysvalloille luvan İncirlikin lentotukikohdan käyttöön iskuissa Syyriaan.
20. heinäkuuta – Kuuba ja Yhdysvallat solmivat uudelleen diplomaattiset suhteet 54 vuoden vihollisuuksien jälkeen. Yhdysvallat poisti Kuuban terrorismia tukevien maiden listaltaan toukokuussa ja maiden välillä aloitettiin maaliskuussa 2015 reittilennot ja lauttaliikenne. Maat vaihtoivat myös vakoilusta tuomittuja vankeja. Tammikuussa presidentti Barack Obama vaati kongressia kumoamaan Kuuban kauppasaarron. Myös Kuuban ulkoministeri Bruno Rodríguez Parrilla on vaatinut kauppasaarron kumoamista ja Guantanamo Bayn palauttamista Kuuballe.
28. heinäkuuta – 23. maailmanjamboree alkaa Kirarahamassa, Yamaguchissa, Japanissa (päättyi 8. elokuuta)
29. heinäkuuta – Microsoftin käyttöjärjestelmä Windows 10 julkaistiin.
Tapahtumia > Elokuu

1. elokuuta – Kansallissosialistisen Suomen Vastarintaliikkeen mellakoitsijat pahoinpitelivät ihmisiä Jyväskylän Sokoksessa.
14. elokuuta – Euromaiden valtiovarainministerit hyväksyivät Kreikan kolmannen, 86 miljardin euron suuruisen tukipaketin. Heinäkuun alussa Kreikka oli jo laiminlyönyt maksueränsä IMF:lle ensimmäisenä teollisuusmaana historiassa ja maalle 131 miljardia lainannut ERVV oli julistanut maan maksukyvyttömäksi.
16. elokuuta – Trigana Airin lento 267 törmäsi vuorenrinteeseen Indonesiassa.
17. elokuuta – Thaimaan pääkaupungin, Bangkokin keskustassa sijaitsevaan Erawanin pyhäkköön tehdyssä pommi-iskussa kuoli 20 ihmistä.
20. elokuuta – Kahden Let L-410 -koneen yhteentörmäyksessä Slovakiassa kuoli seitsemän ihmistä.
22. elokuuta – Hawker Hunter T7 -hävittäjän maahansyöksyssä Shorehamin lentonäytöksessä kuoli ainakin 11 ihmistä.
29. elokuuta – Herttoniemen hyppyrimäellä Helsingissä tapahtui paljon mediahuomiota herättänyt onnettomuus, jossa 16-vuotias tyttö kuoli sekä kolme muuta nuorta loukkaantuivat laskettuaan mäen alastulorinnettä alas ja törmättyään poikittain olleeseen teräsvaijeriin.
Tapahtumia > Syyskuu

9. syyskuuta – Kuningatar Elisabet II ohitti kuningatar Viktorian Yhdistyneen kuningaskunnan pisimpään hallinneena monarkkina.
9. syyskuuta – Ruotsin Haaparannalta Tornioon saapuvien turvapaikanhakijoiden määrä oli noussut satoihin päivässä. 13. päivä Tornioon saapui poliisin mukaan ainakin 500 turvapaikanhakijaa.
16. syyskuuta – Chilessä tapahtui voimakas maanjäristys.
16. syyskuuta – Yleisradio lähetti televisiossa pääministeri Juha Sipilän puheen, jossa hän käsitteli Suomen taloustilannetta ja pakolaistilannetta ja vetosi työmarkkinaosapuoliin, jotta nämä esittäisivät keinoja hallituksen kaavailemien toimien tilalle.
18. syyskuuta – 31. lokakuuta – Rugbyn maailmanmestaruuskilpailut Englannissa.
24. syyskuuta – Hadž-pyhiinvaelluksen ryntäyksessä sai surmansa yli 700 ihmistä Saudi-Arabiassa.
28. syyskuuta – Täydellinen kuunpimennys näkyi myös Suomessa.
28. syyskuuta – Taliban valloitti hyökkäyksessään Kunduzin kaupungin Afganistanin hallituksen joukoilta kuukausien piirityksen jälkeen. Tämä oli ensimmäinen suuri kaupunki, joka Talibanilla oli hallussaan sitten vuoden 2001. Hallituksen ja Yhdysvaltain ilmavoimien hyökkäys sai taas haltuunsa pääosan kaupungista kolmessa päivässä ja Taliban ilmoitti vetäyneensä 13. lokakuuta. 3. lokakuuta yöllä Yhdysvaltain ilmavoimat pommitti Lääkärit ilman rajoja -järjestön ylläpitämää sairaalaa kaupungissa ja tappoi 22 henkilökuntaa ja potilaita.
30. syyskuuta – Syyrian sisällissota: Venäjä aloitti ilmaiskut Syyriassa kapinallisten kohteisiin. Kohteisiin kuului al-Qaidan al-Nusran rintaman ja Ahrar al-Shamin lisäksi Yhdysvaltain tukemia kapinallisia, jotka toimivat Vapaan Syyrian armeijan alaisuudessa. Yhdysvaltalaiset poliitikot arvostelivat iskuja ankarasti. Presidentti Barack Obaman mukaan se vain vahvistaa ISISiä.
Tapahtumia > Lokakuu

1. lokakuuta − Maanvyöryssä sai surmansa 280 ihmistä Guatemalassa.
2. lokakuuta − Valio-myrsky kaatoi puita ja aiheutti sähkökatkoksia Pohjanmaalla, Savossa, Kainuussa ja Pohjois-Karjalassa
4. lokakuuta − Portugalin parlamenttivaalit. Pääministeri Pedro Passos Coelhon johtaman hallitsevan keskustaoikeistolaisen liittouman puolueet saivat suurimman äänisaaliin, mutta eivät enemmistöä parlamenttiin.
7. lokakuuta − Suomalainen Netta Skog voitti digiharmonikan maailmanmestaruuden Kansainvälisen Harmonikkaliiton Coupe Mondiale -kilpailussa.
10. lokakuuta − Kahden pommin räjähdyksessä rauhanmarssilla kuoli yli 85 ihmistä Ankarassa, Turkin pääkaupungissa.  Mielenosoituksen olivat järjestäneet ammattiliitot ja HDP-puolue ja sillä vastustettiin Turkin ja PKK:n taisteluja.
22. lokakuuta − Trollhättanin koulusurmat: naamioitunut mies hyökkäsi teräasein Kronan-peruskouluun Ruotsin Trollhättanissa. Ruotsin historian tuhoisimmassa koulusurmassa kuoli neljä ihmistä, mukaan lukien hyökkääjä itse, sekä haavoittui yksi.
29. lokakuuta – Kiina ilmoitti luopuvansa yhden lapsen politiikasta.
30. lokakuuta − Colectiv-yökerhon tulipalo Romanian pääkaupungissa Bukarestissa vaati 64 kuolonuhria.
31. lokakuuta − Vain viikkoja aikaisemmin löydetty 2015 TB145 -asteroidi ohitti Maan vain 500 000 kilometrin etäisyydeltä.
31. lokakuuta − 224 ihmistä kuoli, kun Isisin pommi räjähti Kolavian lennolla 9268 Siinain niemimaalla.
Tapahtumia > Marraskuu

1. marraskuuta – Turkissa järjestettiin uudet vaalit, joissa maata vuodesta 2002 lähtien hallinnut AK-puolue sai lähes puolet äänistä ja voi muodostaa hallituksen yksin. Edelliset vaalit järjestettiin 7. kesäkuuta, jolloin AKP menetti asemiaan ja hallituksen muodostaminen kävi mahdottomaksi. Presidentti Erdoğan päätti uusien vaalien järjestämisestä elokuussa.
4. marraskuuta – Romanian pääministeri Victor Ponta ilmoitti hallituksensa erosta. Bukarestissa oli järjestetty edellisenä päivänä järjestetty kymmenien tuhansien mielenosoitus, jossa vaadittiin pääministerin, sisäministeri Gabriel Oprean ja paikallisten viranomaisten eroa edellisen viikonlopun tuhoisan yökerhopalon vuoksi.
5. marraskuuta – Bento Rodriguesin pato-onnettomuus: rautamalmikaivoksen kahden jätealtaan padon murtuminen aiheutti ympäristökatastrofin Minas Geraisissa Brasiliassa.
7. marraskuuta – Manner-Kiinan ja Taiwanin Kiinan presidentit kohtasivat ensi kertaa, kun Ma Ying-jeou ja Xi Jinping tapasivat Singaporessa.
7. marraskuuta – Myanmarin parlamenttivaalit. Ensimmäistä kertaa vuosikymmeniin myös oppositio saa osallistua vapaasti vaaleihin.
13. marraskuuta – Yli 120 ihmistä sai surmansa Pariisissa tapahtuneissa terrori-iskuissa.
13. marraskuuta – Kansainvälinen yleisurheiluliitto IAAF sulki Venäjän toistaiseksi pois kansainvälisestä yleisurheilusta systemaattisen dopingin käytön takia.
20. marraskuuta – Yli 20 ihmistä kuoli Malin pääkaupungissa Bamakossa sattuneessa terrori-iskussa hotelliin.
24. marraskuuta – Turkki ampui alas venäläisen Su-24-koneen. Turkin mukaan kone loukkasi sen ilmatilaan 17 sekunnin ajan. Venäjä oli aiemmin pommittanut Pohjois-Syyriassa turkinsukuisia turkmeenikapinallisia.
25. marraskuuta – Uudistettu 20 euron seteli otettiin käyttöön.
Tapahtumia > Joulukuu

2. joulukuuta – Kalifornian San Bernardinossa tapahtuneessa terrori-iskussa kehitysvammaisten palvelukeskukseen haavoittui 21 ihmistä ja kuoli 14.
12. joulukuuta – Naiset saavat asettua ehdolle ja äänestää ensi kerran Saudi-Arabiassa. Kyse on paikallisvaaleista.
12. joulukuuta – Pariisin ilmastokokouksessa allekirjoitettiin sopimus, jossa pyritään rajoittamaan globaali lämpötilan nousu alle kahden asteen.
15. joulukuuta – Sojuz TMA-19M -lento Kansainväliselle avaruusasemalle.
15. joulukuuta - Ajankohtainen kakkonen esitettiin viimeisen kerran.
20. joulukuuta – Espanjan parlamenttivaalit.
22. joulukuuta – SpaceX:n Falcon 9 -raketin ensimmäinen vaihe laskeutui onnistuneesti laukaistuaan 11 satelliittia matalalle Maan kiertoradalle.
Muuta > Kymmeniätuhansia turvapaikanhakijoita Suomeen

Vuonna 2015 Suomeen tuli yli 32 000 turvapaikanhakijaa, joista valtaosa oli irakilaisia. Aikaisempina vuosina heitä oli vuosittain noin 3 000–4 000. Heidän pakenemisensa syitä olivat muun muassa Isisin terrorista kehittynyt sotatila Irakin ja Syyrian alueella.  Myönteisten turvapaikkapäätösten määrä kasvoi 7 745:een vuonna 2016, kun niitä edellisinä vuosina myönnettiin vuosittain alle 2 000.
Muuta > Tuntematon päivämäärä

Yhdysvaltain on määrä luovuttaa Etelä-Korean asevoimien sodanaikainen komento korealaisille. Korean sodan ajalta periytyvä Combined Forces Command hajotetaan.
Muuta > Vuosi fiktiossa

Elokuvassa Paluu tulevaisuuteen II Marty McFly ja Doc Brown matkustavat vuodesta 1985 30 vuotta tulevaisuuteen lokakuun 21. päivään 2015. Elokuvan mukaan Chicago Cubs voittaa World Series -baseballsarjan kuvitteellista Miami Gators -joukkuetta vastaan ja lentoauto on valmistunut yleisille markkinoille.
Anime- ja mangasarja Neon Genesis Evangelionin tapahtumat sijoittuvat vuoteen 2015.
Elokuvan 6. päivä  tapahtumat sijoittuvat vuoteen 2015.
Elokuvan Viimeinen horisontti alkuteksteissä mainitaan ensimmäisen pysyvän kuutukikohdan valmistuvan vuonna 2015.
Syntyneitä

2. toukokuuta – Charlotte, Yhdistyneen kuningaskunnan prinsessa, Cambridgen herttuan, prinssi Williamin ja Cambridgen herttuatar Catherinen tytär
15. kesäkuuta – Prinsessa Madeleinen ja Chris O’Neillin toinen lapsi, poikavauva Nicolas Paul Gustaf.
Nobelin palkinnot

Nobelin fysiikanpalkinto – Takaaki Kajita ja Arthur B. McDonald
Nobelin kemianpalkinto – Tomas Lindahl, Paul Modrich ja Aziz Sancar
Nobelin lääketieteen palkinto – William C. Campbell, Satoshi Ōmura ja Tu Youyou
Nobelin kirjallisuuspalkinto – Svetlana Aleksijevitš
Nobelin rauhanpalkinto – Tunisian kansallisen vuoropuhelun kvartetti
Nobelin taloustieteen palkinto – Angus Deaton
Tapahtumia aiheittain > Elokuvat

Elokuva Star Wars: The Force Awakens sai ensi-iltansa joulukuussa 2015.
Tapahtumia aiheittain > Kirjallisuus

Kirjasäätiön vuosittaisen kirjallisuuden Finlandia-palkinnon sai Laura Lindstedt teoksella Oneiron. Sen kustantaja on Teos.
Tietokirjallisuuden Tieto-Finlandia-palkinnon ja myynnin perusteella jaettavan Varjo-Finlandian sai Tapio Tamminen teoksellaan Kansakunnan pimeämpi puoli (Atena).
Aikuisten värityskirjat olivat vuoden kirjallinen ilmiö. Väritysvimman arveltiin saaneen alkunsa Ranskasta, missä kirjoja keksittiin markkinoida erityisesti stressinpoistoon. Värityskirjat hallitsivat myydyimpien suomalaisen tietokirjojen listaa, niin että kesällä viisi myydyintä tietokirjaa oli värityskirjoja.
Liu Cixin voitti Hugo-palkinnon kirjalla The Three-Body Problem.
Aiheesta muualla

Kuvia tai muita tiedostoja aiheesta 2015 Wikimedia Commonsissa
Maaningan kirkko – 2015 Kuopiossa.
Sergio Mattarella aloitti Italian presidenttinä.
TransAsia Airwaysin lennon 235 pelastusoperaatio käynnissä.
Eurooppaa järkytti Germanwingsin perämiehen tahallaan aiheuttama lentoturma.
Suomen 37. eduskuntavaalien puolueiden ennakkomainontaa Turussa.
Ruotsin Måns Zelmerlöw voitti vuoden 2015 Eurovision laulukilpailun kappaleella ”Heroes”.
Juha Sipilän hallitus nimitettiin tehtäväänsä 29. toukokuuta 2015.
Kehärata valmistui 1. heinäkuuta 2015. Kuvassa Kivistön rautatieasema.
Rikostutkijoita Suruçin pommi-iskun tapahtumapaikalla.
Chilen maanjäristyksen tuhoja Coquimbon kaupungissa.
Hadžin ryntäyksen iranilaisten uhrien hautajaisseremonia.
Venäläiset aloittivat ilmaiskut Syyrian sisällissodassa 30. syyskuuta 2015 kaikkia kapinallisia vastaan. Kuvassa venäläinen hävittäjä pudottaa pommin.
Helsingin Scandic Park -hotelli Ranskan lipun väreissä Pariisin terrori-iskujen jälkeen. Iskut olivat EU-maiden pahimmat vuoden 2004 Madridin junaiskujen jälkeen.
Falcon 9 -raketti laukaisualustalla 21. joulukuuta 2015.
Valtteri Lipiäinen

| Valtteri Lipiäinen> Henkilötiedot |
| --- | --- |
Syntynyt: 2. syyskuuta 1997 (ikä 27) Lappeenranta, Suomi
Kansalaisuus:   Suomi
Jääkiekkoilija
Lempinimi:  Lipi
Pelipaikka:  oikea laitahyökkääjä
Maila:  oikea
Pituus:  180 cm
Paino:  79 kg
Seura
Seura:  Ässät
Sarja:  SM-liiga
Pelinumero:  9
Pelaajaura
Pääsarjaura:  2018–
Aik. seurat:  Ketterä (S-S/Mestis) Espoo United (Mestis) Peliitat (Mestis) Pelicans (SML) JoKP (Mestis) SaiPa (SML)
Valtteri Lipiäinen (s. 2. syyskuuta 1997 Lappeenranta) on suomalainen jääkiekkoilija, joka pelaa SM-liigajoukkue Ässissä. Hän on pelipaikaltaan oikea laitahyökkääjä. Lipiäinen laukoo oikealta.
Ura > Maajoukkueura

Lipiäinen on pelannut yhden poikien maaottelun.
Muuta

Lipiäisen isoveli Santeri pelaa maalivahtina Mestis-joukkue Jokereissa.
Pahalampi (Jyväskylä, Moksi)

| Pahalampi |
| --- | --- |
Valtiot:  Suomi
Maakunnat:  Keski-Suomi
Kunnat:  Jyväskylä
Koordinaatit:  62°06′36″N, 25°23′12″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Muuratjärven valuma-alue (14.28)
Laskuoja:  oja Moksinjärveen 
Järvinumero:  14.283.1.013
Mittaustietoja
Pinnankorkeus:  136,7 m  
Pituus:  160 m  
Leveys:  140 m  
Rantaviiva:  0,41 km  
Pinta-ala:  1,177 ha  
Saaria:  ei saaria 
 fiPahalampi 
Pahalampi  on Keski-Suomessa Jyväskylässä Moksin kylän lähellä sijaitseva lampi.
Maantietoa

Lammen pinta-ala on 1,2 hehtaaria, se on 150 metriä pitkä ja 150 metriä leveä. Lammella ei ole kartan mukaan saaria.  Sen rantaviivan pituus on 400 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Muuratjärven valuma-alueella (14.28), jonka Vuojoen valuma-alueeseen (14.283) se kuuluu. Lammen vedenpinnan korkeus on 136,7 metriä mpy.
Smolnan luostari

Smolnan luostarin katedraali
Smolnan katedraali
Smolnan luostari on entinen ortodoksinen nunnaluostari ja sen alueella sittemmin sijainnut tyttökoulu Pietarissa Nevajoen varrella. Nykyisin luostarin katedraalia käytetään konserttisalina ja muissa rakennuksissa on valtion ja yliopiston laitoksia.
Smolnan luostarin pienoismalli, jossa näkyy suunniteltu Pietarin korkeimmaksi torni, jota ei toteutettu
Luostari

Keisarinna Elisabet tilasi luostarin arkkitehti Francesco Bartolomeo Rastrellilta ja ajatteli asettua sinne viettämään vanhuuden päiviään. Suunnitellusta kellotornista oli tarkoitus tulla Pietarin ja koko Venäjän korkein rakennus. Keisarinnan kuolema vuonna 1762 esti Rastrellia toteuttamasta tätä suunnitelmaa.
Arkkitehtuuri

Suuri kaksikerroksinen luostarisellien rajaamaa aukio ympäröi massiivista sisäpihaa, jonka keskellä seisoo mahtava viisikupolinen katedraali. Rakennuksen runsas koristelu saa sen näyttämään yhdestä kivestä leikatulta.
Katedraali valmistui vasta 1830-luvulla arkkitehti Vasili Stasovin viimeistelemänä. Rakennuksissa oli luostari vain vuosina 1744–1764.
Koulu

Elisabetin kuoltua ja rakennuksen valmistuttua Katariina Suuri muutti suunnitelmia, ja rakennuksesta tulikin Venäjän ensimmäinen tyttökoulu, jossa ylhäiset neidot saivat koulutuksensa viimeisen silauksen ennen astumistaan seurapiirielämään. Kun koulu laajeni, vanhan alkuperäisen sinivalkoisen luostarirakennuksen viereen rakennettiin keltainen koulurakennus, Smolnan instituutti.
Koulu > Vallankumouksen jälkeen

Smolnan instituuttia käytettiin Lokakuun vallankumouksen päämajana, jossa Lenin piti toimistoaan 124 päivän ajan. Toisen maailmansodan jälkeen rakennus toimi Leningradin nyky- ja huomispäivän museona.
Aiheesta muualla

Kuvia tai muita tiedostoja aiheesta Smolnan luostari Wikimedia Commonsissa
Syvä Kotajärvi

| Syvä Kotajärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Jyväskylä
Koordinaatit:  62°11′46″N, 25°22′08″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Muuratjärven valuma-alue (14.28)
Laskuoja:  oja Matalaan Kotajärveen 
Järvinumero:  14.284.1.008
Mittaustietoja
Pinnankorkeus:  122,9 m  
Pituus:  300 m  
Leveys:  250 m  
Rantaviiva:  0,911 km  
Pinta-ala:  5,219 ha  
Saaria:  ei saaria 
 fiSyvä Kotajärvi 
Syvä Kotajärvi  on Keski-Suomessa Jyväskylässä Kalliokylän lähellä sijaitseva järvi.
Maantietoa

Järven pinta-ala on 5,2 hehtaaria, se on 300 metriä pitkä ja 250 metriä leveä. Järvellä ei ole kartan mukaan saaria.  Sen rantaviivan pituus on 900 metriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Muuratjärven valuma-alueella (14.28), jonka Patajärven valuma-alueeseen (14.284) se kuuluu. Järven vedenpinnan korkeus on 122,9 metriä mpy.
Joose Antonen

| Joose Antonen |
| --- | --- |

Henkilötiedot
Syntynyt: 28. huhtikuuta 1995 (ikä 29) Tampere, Suomi
Kansalaisuus:   Suomi
Jääkiekkoilija
Lempinimi:  Antsa
Pelipaikka:  oikea laitahyökkääjä
Maila:  oikea
Pituus:  187 cm
Paino:  84 kg
Seura
Seura:  Kiekko-Espoo
Sarja:  SM-liiga
Pelinumero:  48
Pelaajaura
Pääsarjaura:  2014–
Aik. seurat:  JYP-Akatemia (Mestis) JYP (SML) Lukko (SML) KeuPa HT (Mestis) Ilves (SML) KooKoo (SML) Kärpät (SML) Tappara (SML) Fischtown Pinguins (DEL) Södertälje SK (HA)
Joose Antonen (s. 28. huhtikuuta 1995 Tampere) on suomalainen jääkiekkoilija, joka pelaa SM-liigajoukkue Kiekko-Espoossa. Hän on pelipaikaltaan oikea laitahyökkääjä. Antonen laukoo oikealta.
Ura > Maajoukkueura

| Mitalit> Maa:   Suomi.Miesten jääkiekko.Alle 18-v. MM-kilpailut  | Mitalit> Maa:   Suomi.Miesten jääkiekko.Alle 18-v. MM-kilpailut  | Mitalit> Maa:   Suomi.Miesten jääkiekko.Alle 18-v. MM-kilpailut  | Maa:   Suomi> Miesten jääkiekko. |
| --- | --- | --- | --- |
|  Pronssia | Venäjä 2013 | jääkiekko |  |
Antonen pelasi alle 18-vuotiaiden MM-kilpailuissa vuosina 2012 ja 2013, joista jälkimmäinen turnaus päättyi pronssiin. Yhteensä hän on pelannut kuusi nuorten ja 57 poikien maaottelua.
Suomen A-maajoukkueessa Antonen on pelannut kolme ottelua tehopistein 1+1=2. Hän teki A-maajoukkuedebyyttinsä Karjala-turnauksessa 10. marraskuuta 2022 Turun Gatorade Centerissa Sveitsiä vastaan. Antonen merkittiin Suomen kolmosketjun oikeaan laitaan Juho Lammikon ja Teemu Turusen viereen. Ensimmäisen A-maajoukkuemaalinsa hän teki seuraavassa ottelussa 12. marraskuuta 2022 ylivoimalla Tšekkiä vastaan.
Muuta

Antosen isoveli Juuso pelasi omalla urallaan hyökkääjänä yhteensä 65 SM-liigaottelua Tampereen Ilveksessä ja Tapparassa.
Antonen valmistui ylioppilaaksi Schildtin lukiosta syksyllä 2015.
Frank Marino

Frank Marino lavalla Torontossa 1986.
Frank Marino (s. 20. marraskuuta 1954, Montreal)  on kanadalainen rock-kitaristi.
Nuoruus

Marino oli alkanut soittaa rumpuja jo viisivuotiaana, ihanteinaan Buddy Richin ja Elvin Jonesin kaltaiset jazz-rumpalit. 13-14 vuoden iässä hän aloitti kitaransoiton. Muiden aikalaistensa tavoin Frank kuunteli Jimi Hendrixiä, joka oli Marinon uran alkuvuosina lähes yksinomainen musiikillisten vaikutteiden antaja. Suurimman vaikutuksen Marinoon on kuitenkin tehnyt Quicksilver Messenger Service ja yhtyeen kitaristi John Cipollina. Muita vaikutteita tarjosivat muun muassa yhtyeet The Beatles, The Doors, Santana ja Johnny Winter sekä useat jazzmuusikot, kuten Miles Davis, John Coltrane ja Tony Bennett. Marino oli varhaisessa vaiheessa hyvin kiinnostunut myös elokuvamusiikista. Debyyttialbuminsa Maxoom (1973) nauhoitukset hän aloitti jo 16-vuotiaana vuonna 1972.
Muusikonura

Marino perusti Mahogany Rush -yhtyeen Montrealissa vuonna 1970 yhdessä basisti Paul Harwoodin ja rumpali Jimmy Auyobin kanssa. Yhtye konsertoi laajalti Yhdysvalloissa, Englannissa ja Japanissa palaten esiintymään Kanadaan suurien kiertueiden välillä.
Skandinaviassa ja Suomessa yhtye esiintyi ensimmäistä kertaa 15. huhtikuuta 1983 Oulussa ja seuraavana päivänä Helsingissä.
Vuoden 1990 From The Hip -albumin jälkeen vuonna 1993  Marino lopetti useiksi vuosiksi aktiiviset kiertueet ja levytykset keskittyen muun muassa studiotyöskentelyyn perustamassaan levytysstudiossa sekä perheeseensä.
Marinon vaikutteet ja vaikutus muihin muusikoihin

Frank Marino ei omien sanojensa mukaan pidä itseään ensisijaisesti kitaristina, vaan muusikkona, joka on valinnut soittimekseen ja ilmaisuvälineekseen kitaran. Hänen kitaransoittotyyliään on usein verrattu Jimi Hendrixin soittotyyliin, koska Marino oli ensimmäisiä Hendrixin esittämään psykedeeliseen musiikkiin suuntautuneita muusikkoja ja kitaristeja, joka voimallisesti hyödynsi tätä kitaratyyliä omassa soitossaan. Marino sai osakseen usein myös ilkeämielistä kritiikkiä, kuten uran alkuajan musiikkilehdistössä esiintyneet tekaistut väitteet, joiden mukaan Marino  olisi väittänyt olevansa Jimi Hendrixin reinkarnaatio. Huolimatta vahvoista Hendrix -vaikutteista Marino on luonut oman selkeästi tunnistettavan soittotyylin ja soundin, ollen tyylillisesti etäämpänä Hendrixistä kuin monet hänen jälkeensä tulleet kitaristit.
Frank Marino ei ole laajalti tunnettu ja esillä musiikkimediassa, mutta Secondhand Smoke -tribuuttilevyn mukaan monet nykyisin nimekkäät kitaristit, kuten Steve Vai, Steve Lukather, Zakk Wylde, Marty Friedman, Vinnie Moore, Shawn Lane, Paul Gilbert, George Lynch, Jennifer Batten, Ronnie Montrose ja Randy Hansen ovat maininneet hänet esikuvakseen. Osa edellä mainituista artisteista myös esittää Marinon kappaleita kyseisellä tribuuttilevyllä.
Marino ei ole koskaan ollut radioiden suosima artisti, joskin hänellä on ollut myös Billboard-listasijoituksia. Radiosoiton vähyyden eräs mahdollinen selitys on Marinon kappaleiden pituus: Marino ei ole kirjoittanut perinteisiä noin kolmen minuutin kappaleita. Sen sijaan hän on menestynyt konserttilavoilla ja musiikinharrastajien kulttisuosikkina. Todellisen motivaationsa musiikin tekemiseen Marino on aina saanut kannattajiltaan, joita hän on halunnut miellyttää levy-yhtiöiden kaupallisten tavoitteiden sijaan.
Vuonna 2021 Marino julkaisi nettisivullaan ilmoituksen, että joutuu jättämään soittamisen ja kiertämisen terveydellisistä syistä.
Vuonna 2023 Frank Marino julkaisi omiin pedaaleihinsa perustuvan kolmen pedaalin sarjan, jotka hän rakentaa itse käsityönä. Pedaalien nimet mukailevat Marinon albumien ja biisien nimiä: Maxoom, Dragonfly ja Juggernaut.